CELEX: 62010TB0484
Language: el
Date: 2011-02-17 00:00:00
Title: Υπόθεση T-484/10 R: Διάταξη του Προέδρου του Γενικού Δικαστηρίου της 17ης Φεβρουαρίου 2011 — Gas Natural Fenosa SDG κατά Επιτροπής (Ασφαλιστικά μέτρα — Κρατικές ενισχύσεις — Αντιστάθμισμα προκειμένου να καλυφθούν τα επιπλέον έξοδα ορισμένων παραγωγών ηλεκτρικής ενέργειας, τα οποία οφείλονται στην υποχρέωση δημόσιας υπηρεσίας που συνίσταται στην παραγωγή ορισμένης π﾿σότητας ηλεκτρικής ενέργειας από άνθρακα εθνικής προελεύσεως, και εγκαθίδρυση «μηχανισμού προσφυγής κατά προτεραιότητα» στις υπηρεσίες των εν λόγω παραγωγών — Απόφαση να μην εγερθούν αντιρρήσεις — Αίτημα αναστολής εκτελέσεως — Fumus boni juris — Δεν συντρέχει επείγον — Στάθμιση συμφερόντων)

21.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 152/22
            
         Διάταξη του Προέδρου του Γενικού Δικαστηρίου της 17ης Φεβρουαρίου 2011 — Gas Natural Fenosa SDG κατά Επιτροπής
   (Υπόθεση T-484/10 R)
   (Ασφαλιστικά μέτρα - Κρατικές ενισχύσεις - Αντιστάθμισμα προκειμένου να καλυφθούν τα επιπλέον έξοδα ορισμένων παραγωγών ηλεκτρικής ενέργειας, τα οποία οφείλονται στην υποχρέωση δημόσιας υπηρεσίας που συνίσταται στην παραγωγή ορισμένης ποσότητας ηλεκτρικής ενέργειας από άνθρακα εθνικής προελεύσεως, και εγκαθίδρυση «μηχανισμού προσφυγής κατά προτεραιότητα» στις υπηρεσίες των εν λόγω παραγωγών - Απόφαση να μην εγερθούν αντιρρήσεις - Αίτημα αναστολής εκτελέσεως - Fumus boni juris - Δεν συντρέχει επείγον - Στάθμιση συμφερόντων)
   2011/C 152/40
   Γλώσσα διαδικασίας: η ισπανική
   
      Διάδικοι
   
   
      Αιτούσα: Gas Natural Fenosa SDG, SA (Μαδρίτη, Ισπανία) (εκπρόσωποι: F. González Díaz και F. Salerno, δικηγόροι)
   
      Καθής: Ευρωπαϊκή Επιτροπή (εκπρόσωποι: É. Gippini Fournier και C. Urraca Caviedes)
   
      Παρεμβαίνον υπέρ της καθής: Βασίλειο της Ισπανίας (εκπρόσωπος: J. M. Rodríguez Cárcamo)
   
      Αντικείμενο
   
   Αίτηση προσωρινών μέτρων σκοπούσα κατ’ ουσίαν στην αναστολή εκτελέσεως της αποφάσεως C(2010) 4499 της Επιτροπής, της 29ης Σεπτεμβρίου 2010, σχετικά με την κρατική ενίσχυση N 178/2010, η οποία χορηγήθηκε από το Βασίλειο της Ισπανίας υπό τη μορφή αντισταθμίσεως υποχρεώσεως παροχής δημόσιας υπηρεσίας, συνδυαζόμενη με μηχανισμό προσφυγής κατά προτεραιότητα στις υπηρεσίες των παραγωγών ηλεκτρικής ενέργειας οι οποίοι χρησιμοποιούν άνθρακα εθνικής προελεύσεως.
   
      Διατακτικό
   
   Ο Πρόεδρος του Γενικού Δικαστηρίου διατάσσει:
   
               1)
            
            
               Απορρίπτει το αίτημα παρεμβάσεως του Cámara Oficial de Comercio, Industria y Navegación de A Coruña.
            
         
               2)
            
            
               Δέχεται την παρέμβαση της E.ON Generación, SL, της Hidroeléctrica del Cantábrico, SA, και της Federación Nacional de Empresarios de Minas de Carbón προς στήριξη των αιτημάτων της Ευρωπαϊκής Επιτροπής.
            
         
               3)
            
            
               Ακυρώνει τη διάταξη του Προέδρου του Γενικού Δικαστηρίου, της 3ης Νοεμβρίου 2010, T-484/10 R, Gas Natural Fenosa SDG κατά Επιτροπής, η οποία δεν έχει δημοσιευθεί στη Συλλογή.
            
         
               4)
            
            
               Θα ταχθεί προθεσμία στη Gas Natural Fenosa SDG, στην Επιτροπή και στο Βασίλειο της Ισπανίας προκειμένου να εξαιρεθούν της κοινοποιήσεως στους διαδίκους που διαλαμβάνονται στο σημείο 2 του διατακτικού ορισμένα εμπιστευτικού χαρακτήρα στοιχεία της δικογραφίας και της παρούσας διατάξεως και προκειμένου να καταρτισθεί προς κοινοποίηση μη εμπιστευτική έκδοση των εγγράφων της δικογραφίας και της παρούσας διατάξεως.
            
         
               5)
            
            
               Επιφυλάσσεται ως προς τα δικαστικά έξοδα.